王嘉賓 (嘉靖壬戌進士)

王嘉賓（），字國光，號越峰，山東兗州府滕縣人，軍籍，明朝政治人物。

 生平 
嘉靖二十八年（1549年），己酉科山東鄉試第二十八名。嘉靖四十一年（1562年），登壬戌科三甲第一百八十四名進士。授直隸太湖縣知縣，不久提拔为南京河南道监察御史，不畏权势，敢于直言上疏，隆庆五年（1571年）出知寧國府，丁父憂歸，接丁母憂，主修《滕县志》。五年服除，補大名府知府，万历八年（1580年）三月官至山西副使，便道回乡時，卒于嘉祥县，時年五十三漢籍電子文獻資料庫-明人傳記資料索引 ,688：王嘉賓，滕縣人。嘉靖四十一年進士，授太湖知縣，歷知寧國府，官至山西副使，萬曆八年卒。《萬曆滕县志》：王嘉宾，字国光，号越峰，系出琅琊。曾大父讳俊，俊生美，皆隐德弗仕。美生天叙，号朴庵，早弃儒，有质行在闾里，以子贵封御史，赠知府。生三子，长君嘉宾。次元宾，举嘉靖乙丑进士，历御史，承天、凤翔知府。次利宾，登庚午乡试举人，人拟之河东薛氏云。公弱不好弄，能诵《诗》。大母杨硕人操家凛凛，尝督过程恭人，公从傍诵《诗》解之，太母奇之，自是遂宽母。弱冠荐乡书，嘉靖壬戌成进士，除太湖县知县，尚廉平，务在与民全安。未有知名，督学直指耿公独于众中推毂，名稍稍起。景王灵过安庆，江上骚繁，公为郡大夫主办，综理详密，所省不啻千金。诸大吏始才之，由是风声藉甚，擢南京河南道御史。有周君怡者，世宗时故给事，论相嵩，逮狱，废。穆皇帝即位，遵遗诏起怡为太常少卿，复以言事忤旨，左迁。长君率诸御史上疏论救，谓方以直言擢怡，不当复以言罪怡，侃侃数千言。当是时，上初践祚，旧珰稍道之嬉游，戎衣走马，为鳌山、角抵诸戏于禁中。给事石星䟽谏切直，激上怒，廷杖之。长君具䟽投阙下，言不可者七，俱不报，而直声动台端。居久之，上愈益娱乐，取大司农水衡钱采买珠宝，禁中赏赐无限，而虏数掠北平、云中，大司农告困，乃议置三中丞，分部海内屯盐，人情骚动。长君上䟽极言不便，上纳其言，诏止之。辛未春，值计群吏，中丞吴特请留长君主大察勿迁，长君又陈六事，部议如其言。方欲不次用，会合给事䟽宦官织造事，语侵尚书某，遂出为宁国府知府。时泾县黄山巨寇董代以白莲教聚众，招亡谋反。内倪四、沈沛等善风角占，长君侦知其发期，乃先期部勒敢死士，一鼓擒其渠魁董代等十余人。悬书都市，散其余党，索得反具，皆伏辜。治宁国凡二年，治行为诸郡最。以父忧归，接母忧，五年服除，补大名府。节财、兴学、训农一如宁国时。升山西按察司副使，过里道嘉祥县，舍馆见客，忽疾作，就枕不能言，移时卒，时年五十三。。

 家族 
曾祖王峻；祖父王美；父王天敘（1499年-1573年），字文秩，號朴菴，封御史袁尊尼《明故文林郎南京河南道監察御史朴菴王公墓誌銘》；母程氏。具庆下。弟王元賓（嘉靖四十四年进士）、王利宾（隆慶庚午举人）。

参考文献
梅鼎祚《王府君诔》

J嘉
Category:滕州人
Category:嘉靖二十八年己酉科山東鄉試舉人
Category:軍籍進士
Category:明朝太湖縣知縣
Category:明朝南京監察御史
Category:明朝寧國府知府
Category:明朝大名府知府
Category:明朝山西按察司副使